Analiza Impactului de Reglementare

efectuată la proiectul Hotărîrii de Guvern **cu privire la modificarea unor Hotărîri de Guvern**

|  |  |
| --- | --- |
| Titlul analizei impactului  (poate conţine titlul propunerii de act normativ) | Analiza Impactului de Reglementare efectuată la proiectul de Hotărîrii de Guvern cu privire la modificarea unor Hotărîri de Guvern (HG nr. 913/2018 și HG nr. 221/2009) |
| Data: | 22 aprilie 2019 |
| Autoritatea administraţiei publice autor: | Ministerul Agriculturii, Dezvoltării Regionale și Mediului |
| Subdiviziunea: | Direcţia politici în domeniul medicină veterinară și siguranța alimentelor de origine animalieră |
| Persoana responsabilă şi informaţia de contact: | Malancea Nicolae  Date de contact: e-mail[: nicolae.malancea@madrm.gov.md,](mailto::%20nicolae.malancea@madrm.gov.md,)  tel. 022 204 585. |
| Componentele analizei impactului de reglementare | |

1. Stabilirea complexităţii analizei impactului de reglementare

|  |  |
| --- | --- |
| **Criteriul** | **Punctajul (de la 1 la 3)** |
| Nivelul de interes public faţă de intervenţia propusă | 1 |
| Gradul de inovaţie al intervenţiei propuse | 1 |
| Mărimea potenţialelor impacturi ale iniţiativei propuse | 1 |
| TOTAL | 3 |

Argumentare/descifrarea succintă a punctajului atribuit:

Nivelul interesului public față de prevederile prezentului proiect este unul mic, deoarece acestea sunt aplicabile pînă în prezent și vizează nemijlocit agenții economici din domeniul alimentar, care implementează măsurile de igienă generale şi speciale.

Gradul de inovaţie al intervenţiei propuse este unul minim întrucât anterior prevederile prezentului proiect de lege au fost stipulate în Hotărîrea de Guvern nr. 913/2018 pentru aprobarea Normei sanitar-veterinare privind condițiile de sănătate și certificare animală la comerţul (importul și exportul) cu bovine și porcine și Hotărîrea de Guvern nr. 221/2009 cu privire la aprobarea Regulilor privind criteriile microbiologice pentru produsele alimentare.

De asemenea, prezentul proiect stabilește reguli pentru efectuarea testelor în vederea respectării criteriilor de igienă în ceea ce privește salmonela și campylobacter din carcasele de păsări domestice în abatoare.

În acelaşi context relatăm că impactul iniţiativei propuse este unul neesenţial deoarece prevederile prezentului proiect de hotărîre de Guvern vine cu unele completări la cadrul normativ existent cu privire la respectarea criteriilor de igienă din carcasele de păsări la abatoare, și totodată prevăd reducerea fregvenței prelevării de probe pentru analiza la salmonela și campylobacter atunci cînd incidența acestora este la un nivel scăzut pe o perioadă de 52 de săptămîni consecutiv.

2. Definirea problemei

Creșterea și introducerea pe piață a unor produse de origine animală constituie o importantă sursă de venit pentru populația agricolă. O dezvoltare rațională a acestui sector are loc prin realizarea unor acțiuni sanitar-veterinare care vizează ridicarea nivelului de sănătate și bunăstare animală, și protecția sănătății umane împotriva maladiilor și infecțiilor direct sau indirect transmise de la animale la om (zoonoze).

Zoonozele transmisibile prin alimente pot cauza suferințe umane, precum și pierderi economice atât producției, cât și industriei alimentare.

Campilobacterioza și salmoneloza este boala cu transmitere prin alimente cel mai des raportată. Carcasele de pui pentru îngrășare pot fi contaminate cu campylobacter și salmonela atît în faza de creștere cît și la abatorizare.

Pentru monitorizarea și controlul la campylobacter și salmonela de-a lungul lanțului de producție al cărnii de pasăre este necesară introducerea unor criterii de igienă, pe lîngă cele existente la salmonela, care ar permite depistarea carcaselor de pasăre infectate și reducerea numărului de cazuri de îmbolnăvire la oameni.

Tabelul 1 : ***Numărul de cazuri înregistrate de către ANSA pe parcursul anului 2018 cu privire la prevalența salmonelei în carnea de pasăre***

|  |  |  |
| --- | --- | --- |
| **Produsul** | **Țara de origine** | **Numărul de cazuri înregistrate** |
| **Carne de găină** | Republica Moldova | 4 |
| **Tocătură din carne de găină** | Republica Moldova | 1 |
| **Carne de pasăre tocată congelată** | Belgia | 8 cazuri |
| **Carne de pasăre congelată** | Brazilia | 1 |
| **Carne de pasăre dezosată mecanic congelată** | Polonia | 5 |
| **Carne de pasăre tocată congelată** | Ungaria | 1 |
| **Sferturi posterioare de pui congelate, pipote congelate** | Ungaria | 1 |
| **Carne de pasăre tocată congelată** | România | 1 |
| **Carne de pasăre congelată** | Ucraina | 1 |
| **Carne de găină dezosată mecanic congelată** | România | 1 |
| TOTAL pentru anul 2018 | | 24 |

De asemenea, prezentul proiect este elaborat în vederea realizării prevederilor Planului naţional de acţiuni pentru implementarea Acordului de Asociere Republica Moldova–Uniunea Europeană în perioada 2017–2019, aprobat prin Hotărârea de Guvern nr.1472/2016.

Lipsa unei astfel de intervenții în cadrul normativ național va crea dificultăți de a urmări trasabilitatea pe întreg lanț alimentar a cărnii de pasăre, ceea ce va pune în pericol bunăstarea animalelor și a sănătăţii umane, dar și a intereselor consumatorului privind siguranţa produselor de origine animală.

3.Stabilirea obiectivelor

Prezentul proiect de Hotărîre de Guvern implică următoarele obiective:

1. Stabilirea unor criterii de igienă pentru Campylobacter la carcasele de pui

Prevederile proiectului în cauză va permite controlul contaminării carcaselor de păsări în timpul procesului de sacrificare, astfel se va asigura reducerea campilobacteriozei la oameni cauzată de consumul de carne de pasăre.

2. Responsabilizarea operatorilor din domeniul alimentar privind respectarea cerinţelor de igienă în ceea ce privește salmonela și campylobacter din carcasele de păsări

În vederea reducerii sarcinii administrative pentru operatorii din sectorul alimentar, planul de eșantionare pentru criteriul privind Campylobacter urmează aceeași metodă de testare ca cea utilizată pentru criteriul pentru igiena procedeelor prevăzut pentru Salmonella. Din aceste motive, aceleași eșantioane de piele de pe gât utilizate pentru a testa conformitatea cu criteriul pentru igiena procedeelor prevăzut pentru Salmonella din carcasele păsărilor pot fi utilizate și pentru analizele pentru depistarea Campylobacter. Astfel agenții economici nu vor întîmpina o dificultate în vederea implementării acestor prevederi.

4. Identificarea opţiunilor

Opţiunile propuse sunt următoarele:

**Opţiunea I - "a nu face nimic";**

Lipsa unor criterii de igienă pentru campylobacter la carcasele de pui, respectiv riscul sporit de toxiinfecții alimentare la oameni.

**Opţiunea II - aprobarea proiectului de Hotărîre de Guvern cu privire la modificarea unor Hotărîri de Guvern;**

Proiectul prenotat are ca scop sporirea siguranței alimentare și protecția populației împotriva infecțiilor transmise prin alimente de origine animalieră

Astfel, este absolut necesar elaborarea și aprobarea proiectului hotărîrii de Guvern care va reglementa o procedură de control în abatoarele şi unităţile de producţie a cărnii tocate şi a preparatelor din carne, a cărnii separate mecanic şi a cărnii proaspete, pe lîngă cea existentă la salmonela, și la campylobacter. Dat fiind incidența acestuia în cazurile de toxiinfecții alimentare la oameni.

De asemenea, proiectul va stabili frecvența prelevării de probe, astfel aceasta poate fi redusă în cazul în care programul de control pentru salmonela și campylobacter prezintă o contaminare redusă a efectivelor.

Prevederile acestui proiect sunt armonizate cu prevederile următoarelor regulamente UE:

1) Decizia 2004/226/CE cu privire la autorizare testelor pentru detectarea anticorpilor împotriva brucelozei bovine, Jurnalul Oficial al Uniunii Europene, 2008, seria L352, p.38.

2) Regulamentul 2017/1495 din 23 august 2017 de modificare a Regulamentului (CE) nr. 2073/2005 în ceea ce privește Campylobacter în carcasele de pui pentru îngrășare, publicat în Jurnalul Oficial al Uniunii Europene L 218/1 din 24 august 2017.

Gradul de compatibilitate a actului UE cu proiectul de lege în cauză este reflectat în tabelul de concordanță elaborat conform prevederilor Hotărîrii de Guvern nr.1345/2006.

Prezentul proiect are drept scop protecția sănătăţii consumatorilor şi garantarea dreptului acestora la produse alimentare sigure, prin responsabilizarea operatorilor din domeniul alimentar.

5. Analiza şi compararea opţiunilor

Opţiunea I- A nu face nimic, a lăsa lucrurile aşa cum sunt;

Costuri:

Costurile în lipsa intervenţiei propuse nu s-au identificat.

Beneficii:

Beneficii în lipsa intervenţiei propuse nu s-au identificat.

Posibile dezavantaje:

1. Existenţa unui vid legislativ, lipsa unei proceduri de testare la campylobacter în carcasele de păsări;
2. Sporirea cazurilor de toxiinfecții alimentare cauzate de salmonela și campylobacter;
3. Punerea în pericol a bunăstării animalelor și a sănătăţii publice;
4. Nu va fi posibil de asigurat protecţia sănătăţii umane și a animalelor;

*Riscuri:*

* Apariţia pericolului privind siguranţa şi calitatea produselor alimentare de origine animală.
* Apariția diferitor toxiinfecții alimentare la oameni ca urmare a consumului de produse din carne contaminate cu salmonela sau campylobacter.

Impactul:

Produse alimentare de origine animală nesigure.

Opţiunea II- Aprobarea proiectului Hotărîrii de Guvern cu privire la modificarea unor Hotărîri de Guvern

Costuri:

Costurile aferente intervenţiei statului în domeniul vizat presupun cheltuielile legate de elaborarea şi publicarea proiectului respectiv.

Beneficii:

1. Cadru legislativ coerent, asigurarea trasabilității produselor de origine animalieră;

2.Responsabilizarea operatorilor din domeniul alimentar;

3.Supravegherea și controlul la salmonela și campylobacter în abatoare şi unităţile

de producţie a cărnii;

4.Asigurarea armonizării cadrului legislativ naţional cu prevederile legislaţiei UE;

5.Lichidarea barierelor tehnice în calea comerțului;

Riscuri:

Nu s-au identificat riscuri în vederea aprobării proiectului dat.

Costuri de conformare:

Prevederile prezentului proiect stabilește costuri minime suplimentare din partea operatorilor din sectorul alimentar, dat fiind faptul că aceleași probe colectate pentru testarea la salmonela se vor folosi și la testarea la campylobacter.

Impactul:

1. Cadrul legislativ naţional coerent excluzînd orice vid legislativ.
2. Cadrul legislativ naţional armonizat cu actele UE.

7. Consultarea

Proiectul prenotat implică în sine pe de o parte autoritatea publică centrală responsabilă pentru siguranța alimentelor de origine animalieră, protecţiei sănătăţii umane şi a intereselor consumatorului, iar pe de altă parte sunt implicaţi operatorii din domeniul alimentar care urmează să se conformeze prevederilor legislaţiei în domeniul alimentar.

Proiectul în cauză va fi remis spre avizare asociațiilor de profil.

Documentul de Analiză a impactului de reglementare va fi publicat pe pagina web a Ministerului Agriculturii, Dezvoltării Regionale și Mediului și pe pagina web:<http://particip.gov.md/proiectview.php?l=ro&idd=5458> şi ulterior remis spre examinare către Grupul de lucru al Comisiei de stat pentru reglementarea activităţii de întreprinzător.